સવારે રીપ્લાય આવ્યો "અરે યાર સવારે ફેક્ટરીએ જવાનું હતું તો સૂઈ ગયો હતો". હા એને પાપાની ચાલતી ફેક્ટરી છે અને હવે આ ભાઈ પાપાની સાથે સંભાળે છે. મેં કીધું "હવે મેચ નથી જોતો?" તો કહે "યાર હવે કામ જ એટલું હોય છે દિવસે મેચ હોય તો સ્કોરબોર્ડ જોઈ લવ". બુધવારે મેચ હોય તો ક્યારેક જોવાનો સમય મળી જાય વળી. મેં કીધું "તારે ઘરની ફેક્ટરી છે સાંજના મેચ તો જોય શકે ને સવારે થોડું મોડું જવાય". એ કહે "એમ કરીએ તો ધંધા બંધ થઇ જાય અને રાતે મોડે સુધી મેચ જોવ તો બીજો આખો દિવસ બગડે".